L 58/52 Jurnalul Oficial al Uniunii Europene 3.3.2015 REGULAMENTUL DE PUNERE ÎN APLICARE (UE) 2015/ 329 AL COMISIEI din 2 martie 2015 de derogare de la dispozițiile Uniunii privind sănătatea animală şi publică în ceea ce priveşte introducerea în Uniunea Europeană de produse alimentare de origine animală destinate EXPO Milano 2015 din Milano (Italia) (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția şi introducerea produselor de origine animală destinate consumului uman ('), în special articolul 8 alineatul (5) a treia liniuţă, articolul 9 alineatul (2) litera (b) şi articolul 9 alineatul (4), având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală ('), în special articolul 9 al doilea paragraf, având în vedere Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii și în produsele obținute de la acestea şi de abrogare a Directivelor 85/358/CEE și 86/469/CEE și a Deciziilor 89/187/CEE și 91/664/CEE (), în special articolul 29 alineatul (1) al patrulea paragraf, întrucât: (1) ltalia va găzdui expoziția universală numită „EXPO Milano 2015”, care va avea loc la Milano în perioada 1 mai-31 octombrie 2015. Tema centrală a expoziției este „Hrănirea planetei — Energie pentru viață”. Se preconizează că aproximativ 150 de țări vor participa la „EXPO Milano 2015” și, având în vedere tema, se aşteaptă introducerea în Uniune de produse alimentare, inclusiv produse de origine animală, din țări terțe. (2) Autorizaţia pentru a exporta produse de origine animală în Uniune se acordă țărilor terţe pe baza anumitor cerințe prevăzute de legislația Uniunii, care țin cont de preocupările legate de sănătatea animală și publică. Cu toate acestea, nu toate țările participante la „EXPO Milano 2015” sunt pe deplin autorizate să exporte produse de origine animală în Uniune. Prin urmare, este oportun să se stabilească anumite derogări de la cerințele actuale de sănătate privind importurile, în scopul de a autoriza introducerea acestor produse exclusiv în scopul utilizării lor în cadrul „EXPO Milano 2015”. (3 În ceea ce priveşte aspectele de sănătate animală, se permite importarea în Uniune a produselor de origine animală care generează un risc de introducere în Uniune a unor boli ale animalelor, cum ar fi carne proaspătă şi produse din carne, lapte şi produse lactate şi alte produse de origine animală, doar dacă sunt respectate toate garanțiile de sănătate animală relevante prevăzute în legislația Uniunii privind importurile. Aceeași regulă se aplică produselor de origine animală aflate în tranzit prin Uniune, cu condiția ca acestea să fie transportate într-o țară terță. Pentru a fi autorizate pentru import sau tranzit prin Uniune, produsele de origine animală trebuie să provină din țările terţe enumerate în mod expres în legislația relevantă în materie de sănătate animală referitoare la importuri și să fi fost supuse tratamentelor specifice prevăzute în legislația în cauză. (4) Prin urmare, pentru a proteja starea de sănătate a animalelor din Uniune, ar trebui să fie autorizate pentru introducerea în Uniune numai produsele de origine animală care respectă cerințele Uniunii în materie de sănătate animală referitoare la import sau tranzit, în vederea utilizării acestora la „EXPO Milano 2015”. (5)  Având în vedere riscurile implicate de introducerea în Uniune a produselor de origine animală care nu sunt conforme cu cerințele de sănătate publică ale Uniunii şi, în același timp, necesitatea de a proteja sănătatea publică, este necesar să se asigure că produsele respective sunt conforme cu cerințele de sănătate publică din țara terță de origine și că acestea sunt adecvate pentru consumul uman în țara respectivă. Aceasta ar conduce la acelaşi risc la care sunt expuşi călătorii din Uniune atunci când călătoresc și consumă astfel de produse în țara terță în cauză. De asemenea, autoritățile italiene competente au oferit garanții pentru a evita ca riscurile menționate mai sus să poată afecta într-un mod negativ sănătatea ummană în cadrul Uniunii. () JOL18,23.1.2003,p. 11. () JOL139, 30.4.2004, p. 55. () JOL125,23.5.1996,p.10.